মহেন্দ্র সিংহ ধোনিরও ভুল হয় তাহলে! উইকেটের পিছনে দাঁড়িয়ে থাকা মাহির ভুল হয় না বললেই চলে। সে কারণেই ডিআরএস-এর সময়ে ভারত অধিনায়ক বিরাট কোহলি প্রাক্তন ভারত অধিনায়ক ধোনির পরামর্শ নেন। 

এই বিষয়ে অন্যান্য খবর

ধোনির মুখে এবার ‘কুকথা’, সতীর্থকে তুলোধোনা করলেন মাঠেই


সেই ধোনি মঙ্গলবার অ্যাডিলেডে ভুল করে বসলেন। ক্রিজে শেষ পর্যন্ত টিকে থেকে ধোনি ভারতকে জিতিয়ে দেন। দ্বিতীয় ওয়ানডে-তে শতরান করেন কোহলি। কিন্তু ধোনি ফিনিশ করেন নিজস্ব স্টাইলেই। সেই কারণেই ধোনিকে নিয়ে কালি খরচ হচ্ছে প্রচারমাধ্যমে। 
গত বছর ধোনির ব্যাট কথা বলেনি। তিনি অর্ধ শতরানও পাননি। কিন্তু নতুন বছর শুরু হতেই ধোনি অন্য অবতারে ধরা দিচ্ছেন। অজিদের বিরুদ্ধে প্রথম ওয়ানডেতেও পঞ্চাশ পেরিয়েছিলেন তিনি। দ্বিতীয় ওয়ানডে-তেও ধোনির ব্যাটে এল পঞ্চাশ পূর্ণ করেন। 
শেষ ওভারে জেতার জন্য ভারতের দরকার ছিল ৭ রান। ৪৮ রান করে স্ট্রাইক নিচ্ছিলেন ধোনি। ওভারের প্রথম বলেই ছক্কা মেরে ধোনি পঞ্চাশ রান পূর্ণ করেন। স্কোরবোর্ডে দেখাচ্ছিল ধোনি পঞ্চাশ পূর্ণ করে ফেলেছেন। কিন্তু ধোনিই জানতেন না। তাই তিনি ব্যাট তুলে ভক্তদের অভিনন্দন গ্রহণ করেননি। নন স্ট্রাইক এন্ডে ছিলেন দীনেশ কার্তিক। তিনিই এসে ধোনির ভুল ধরিয়ে দেন। বলেন, দর্শকদের উদ্দেশ করে যেন একবার ব্যাটটা দেখান। তখন ভুল ভাঙে ধোনির। ব্যাট তোলেন মাহি। হাততালিতে ফেটে পড়ে স্টেডিয়াম।